ตรวจหาความผิดพลาด
ความผิดพลาดอันดับหนึ่งที่ผู้คนมักเจอในปัญหาเหล่านี้คือสับสนระหว่างมวลกับน้ำหนัก จำไว้ว่ามวลคือปริมาณของ"สสาร" ในวัตถุ ซึ่งจะยังคงเดิมไม่ว่าคุณจะเคลื่อนไปที่ไหน น้ำหนักนั้นเป็นการวัดแรงโน้มถ่วงที่กระทำต่อ"สสาร" ซึ่งจะเปลี่ยนไปหากคุณเคลื่อนที่ผ่านห้วงอวกาศ มันมีคำไว้คอยจำดังนี้:  มวลมีหน่วยเป็นกรัมหรือกิโลกรัม ทั้งมวลและกรัม ต่างมีตัวม น้ำหนักนั้นมีหน่วยเป็นนิวตัน ทั้งน้ำหนักและ นิวตันต่างมีตัว น  คุณจะมีน้ำหนักตัวเมื่อ"ตัว"คุณอยู่บนโลก แต่กระทั่ง"มวล"มนุษย์อวกาศก็ยังมีมวลเมื่ออยู่ในอวกาศ โจทย์ทางฟิสิกส์ส่วนใหญ่ใช้หน่วยสำหรับน้ำหนักเป็นนิวตัน (N) ส่วนแรงโน้มถ่วงใช้หน่วยเมตรต่อวินาทียกกำลังสอง (m/s2) และสำหรับมวลใช้หน่วยเป็นกิโลกรัม (kg) หากคุณใช้หน่วยอื่นในตัวใดตัวหนึ่งของค่าเหล่านี้ คุณจะ ไม่สามารถ ใช้สูตรเดิมได้ ให้แปลงเป็นหน่วยทางวิทยาศาสตร์เหล่านี้ก่อนจะแทนค่าในตัวแปรตามสมการมาตรฐาน หน่วยการแปลงต่อไปนี้อาจช่วยเพิ่มความสะดวกให้คุณที่เจอโจทย์เป็นหน่วยอิมพีเรียล:  1 ปอนด์-แรง = ~4.448 นิวตัน 1 ฟุต = ~0.3048 เมตร หากคุณกำลังทำโจทย์ที่ซับซ้อน ให้รักษาหน่วยให้คงเดิมไว้ในระหว่างทำโจทย์ จำไว้ว่า 1 นิวตันนั้นเท่ากับ 1 (kg*m)/s2 หากจำเป็นก็ให้แทนด้วยหน่วยนี้เพื่อหักลบหน่วยออก   โจทย์ตัวอย่าง: เจฟฟรี่ย์หนัก 880 นิวตันบนโลก มวลของเขาเป็นเท่าใด มวล = (880 นิวตัน)/(9.8 m/s2) มวล = 90 นิวตัน/(m/s2) มวล = (90 kg*m/s2)/(m/s2) หักลบหน่วยออก: มวล = 90 kg Kg เป็นหน่วยมาตรฐานของมวล แสดงว่าคุณจัดเรียงสมการโจทย์ได้ถูกต้อง
หลีกเลี่ยงความสับสนระหว่างมวลกับน้ำหนัก. ใช้หน่วยทางวิทยาศาสตร์. ขยายหน่วยนิวตันเพื่อตรวจทานคำตอบ.
https://www.wikihow.com/Calculate-Weight-from-Mass
Catching Mistakes